# Derrick Henry Lehmer

Derrick Henry Lehmer (Berkeley, 23 de febrer de 1905 - Berkeley, 22 de maig de 1991) va ser un matemàtic estatunidenc conegut com Dick Lehmer.

## Vida i Obra

Dick Lehmer era fill del matemàtic i professor a Berkeley Derrick Norman Lehmer. Va heredar del seu pare la passió pels mecanismes de computació. Fins al 1927, va fer els estudis de grau en matemàtiques a la universitat de Berkeley, en la qual va conèixer Emma Markovna Trotskaia, també estudiant de matemàtiques qui, uns anys després, esdevindria la seva esposa. Després d'una estada a la universitat de Chicago, va anar a la universitat de Brown en la qual va obtenir el doctorat el 1930. Després de breus estades a Caltech i a Stanford, va ser contractat el 1932 per la universitat de Lehigh (Pennsilvània) amb la seva dona. A partir d'aquesta data va començar una intensa col·laboració amb Harry Vandiver per dissenyar màquines que fessin còmputs mecànics que permetessin fer càlculs recurrents. El 1940 es van traslladar a Berkeley per ocupar sengles places de professor a la universitat. Dick Lehmer es va retirar a Berkeley el 1972, però va continuar com professor emèrit fins a la seva mort el 1991.
Lehmer és recordat pel test de Lucas-Lehmer per establir si un nombre de Mersenne és o no és nombre primer. Però també va fer aportacions significatives en altres camps de les matemàtiques com la matriu i els tensors de Lehmer o la conjectura de Lehmer. Tota la seva vida va estar interessat per la factorització dels enters i el càlcul de nombres primers, dissenyant màquines, mecàniques primer, elèctriques després, que permetessin aplicar amb rapidesa i eficiència les clàssiques tècniques de garbell.

## Referències

* ↑ Corry, 2008, p. 41.
* ↑ Brillhart, 1992, p. 207.
* ↑ De Koninck i Doyon, 2021, p. 162.
* ↑ Wagstaff, Jr., 2004, p. 371.
* ↑ Corry, 2008, p. 42-43.
* ↑ Koshy, 2007, p. 391.
* ↑ Qi i Luo, 2017, p. 256.
* ↑ Brillhart, 1992, p. 210.
* ↑ Stephens i Williams, 1990, p. 38 i ss.

## Bibliografia

* Brillhart, John «Derrick Henry Lehmer» (en anglès). Acta Arithmetica, Vol. 62, Num. 3, 1992, pàg. 207-220. ISSN: 0065-1036.
* Corry, Leo «Fermat Meets SWAC: Vandiver, the Lehmers, Computers, and Number Theory» (en anglès). IEEE Annals of the History of Computing, Vol. 30, Num. 1, 2008, pàg. 38-49. DOI: 10.1109/MAHC.2008.6. ISSN: 1058-6180.
* De Koninck, Jean-Marie; Doyon, Nicolas. The Life of Primes in 37 Episodes (en anglès). American Mathematical Society, 2021. ISBN 978-1-4704-6489-9.
* Koshy, Thomas. Elementary Number Theory with Applications (en anglès). Academic Press, 2007. ISBN 978-0-12-372487-8.
* Qi, Liqun; Luo, Ziyan. Tensor Analysis: Spectral Theory and Special Tensors (en anglès). SIAM, 2017. ISBN 978-1-6119-7474-4.
* Stephens, A.J.; Williams, H.C.. «An open architecture number sieve». A: J. H. Loxton (ed.). Number Theory and Cryptography (en anglès). Cambridge University Press, 1990, p. 38-75. ISBN 978-0-521-39877-0.
* Wagstaff, Jr., Samuel S. «The Cunningham Projet». A: Alf van der Poorten, Andreas Stein (eds.). High Primes and Misdemeanours (en anglès). American Mathematical Society, 2004, p. 367-378. ISBN 0-8218-3353-7.

## Enllaços externs

* O'Connor, John J.; Robertson, Edmund F. «Derrick Henry Lehmer» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Kelley, John L.; Robinson, Raphael M.; Taub, Abraham H.; Thomas, P. Emery. «Derrick H. Lehmer, Mathematics: Berkeley». Universitat de California, 2009. [Consulta: 14 setembre 2021]. (anglès)
* «The Lehmers at Berkeley». Regents of the University of California, 2000. Arxivat de l'original el 26 d’octubre 2021. [Consulta: 14 setembre 2021]. (anglès)